*Lēmuma projekts*

**Par līdzekļu izdalīšanu no atsavināšanas procesā iegūtajiem līdzekļiem**

**nekustamo īpašumu iegādei**

Ņemot vērā Alūksnes novada pašvaldības domes 30.11.2023. lēmumu Nr. 368 “Par nekustamo īpašumu iegādi”, Alūksnes novada pašvaldības Attīstības programmas 2022.-2027. gadam Investīciju plāna 1.1.1. punktu, atsavināšanas procesā iegūto līdzekļu atlikumu 2023. gada 31. decembrī,

pamatojoties uz Pašvaldību likuma 4. panta pirmās daļas 6. punktu, 10. panta pirmās daļas ievaddaļu un 19. punktu, Likuma par budžetu un finanšu vadību 41.1panta pirmās daļas 5. punktu, Alūksnes novada pašvaldības 27.05.2010. noteikumu Nr. 4/2010 “Kārtība, kādā tiek sadalīti atsavināšanas procesā iegūtie līdzekļi par Alūksnes novada administratīvajām teritorijām” 1.2. punktu,

1. Izdalīt no atsavināšanas procesā iegūtajiem līdzekļiem finansējumu 100 000,00 EUR (viens simts tūkstoši *euro*) apmērā nekustamo īpašumu ar kadastra numuru 3601 015 2614, kas atrodas Dzirnavu ielā 7, Alūksnē, Alūksnes novadā, un ir reģistrēts Alūksnes pilsētas zemesgrāmatas nodalījumā Nr. 1212, un ar kadastra numuru 3601 015 2610, kas atrodas Parka ielā 2A, Alūksnē, Alūksnes novadā, un ir reģistrēts Alūksnes pilsētas zemesgrāmatas nodalījumā Nr. 100000099047, iegādes pirmās iemaksas nodrošināšanai.
2. Finansējumu attiecināt uz 074501 uzskaites dimensijas kodu – Veselības veicināšanas pakalpojumu centra izveide.
3. Alūksnes novada pašvaldības Centrālās administrācijas Finanšu nodaļai nodrošināt iepriekš minēto līdzekļu pārkārtošanu Alūksnes novada pašvaldības budžetā 2024. gadam.
4. Lēmums stājas spēkā ar tā pieņemšanu.